open-index/open-wikipedia-markdown huggingface dataset:
Lentopallo kesäolympialaisissa 2008 – miesten turnaus

**Vuoden 2008 kesäolympialaisiin** Pekingiin pääsee 12. lentopallomaajoukkuetta. Niistä kolme selviytyi kisoihin Maailmancupista, ja loput maanosien eri karsinnoista, ja myös maailmankarsinnoista.

## Selviytyneet joukkueet

1.   Kiina (Isäntämaa) 

2.   Brasilia (1. maailmancup) 

3.   Venäjä (2. maailmancup) 

4.   Bulgaria (3. maailmancup) 

5.  Egypti (Afrikan karsinnat)

6.  Japani (Aasian karsinnat) 

7.  Serbia (Euroopan karsinnat)

8.   USA (Pohjois- ja Väli-Amerikann karsinnat) 

9.   Venezuela (Etelä-Amerikan karsinnat) 

10.  Saksa (Maailmankarsinnat)

11.  Italia (Maailmankarsinnat)

12.  Puola (Maailmankarsinnat)

## Loppusarja

Pronssiottelu: Venäjä-Italia 25-22, 25-19, 25-23

## Katso myös

* Kesäolympialaiset 2008
* Lentopallon maailmancup

## Lähteet

* http://www.the-sports.org/volleyball-men-s-olympic-games-final-round-third-place-match-2008-results-s3-c0-b0-g68-t678-u218-m56336-a0.html
Fipresci

**Fipresci** (**Fédération Internationale de la Presse Cinématographique**) on kansainvälinen elokuvakriitikkojen järjestö, jonka jäseniä ovat eri maiden elokuvakriitikkojen ja -toimittajien järjestöt. Järjestö on perustettu kesäkuussa 1930 Pariisissa. Siihen kuuluu järjestöjä 50 maasta.

Järjestö palkitsee elokuvajuhlilla, esimerkiksi Cannesissa ja Venetsiassa, rohkeita elokuvahankkeita. Vuodesta 2005 se on julkaissut verkkolehteä "Undercurrents," jonka päätoimittaja on kriitikko Chris Fujiwara.

## Aiheesta muualla
* Fiprescin sivusto
I Feel for You

**I Feel for You** on Princen vuonna 1979 kirjoittama diskokappale, josta tuli suuri hitti Chaka Khanin cover-version myötä vuonna 1984. Chaka Khanin versiolla räppää Melle Mel ja huuliharppua soittaa Stevie Wonder. Kappale oli kansainvälinen menestys, jota soitettiin diskoissa ympäri maailmaa. Se voitti Princelle lauluntekijä-palkinnon vuoden 1984 Grammy-gaalassa. Samana vuonna Prince keräsi palkintoja myös oman ''Purple Rain'' -levynsä ja elokuvansa ansiosta.
Handley Page Victor

**Handley Page Victor** oli brittiläinen kylmän sodan aikainen pommikone. Sen ensilento tapahtui vuonna 1952 ja se esiteltiin huhtikuussa 1958. Koneen pääasiallinen käyttötapa olisi sodan aikana ollut kuljettaa ydinpommi syvälle vihollisen alueelle lentäen niin korkealla ja nopeasti että vihollisen hävittäjät eivät saavuttaisi sitä. Konetyyppi kuului Britannian ydinasepelotetta varten luomaan kolmen pommikonetyypin V-pommittajien sarjaan. Muut kaksi olivat Vickers Valiant sekä Avro Vulcan. Osa tämän tyypin lentokoneista käytti Rolls-Royce Conway -suihkumoottoreita.

Ohjusteknologian myöhemmin kehittyessä ydinasepelote voitiin luoda ydinkärjin varustetuin pitkänkantaman ohjuksin jolloin ydinpommia kantavan lentokoneen merkitys väheni. Toisaalta nopeastikin lentävä lentokone kyettiin jo ampumaan ilmataisteluohjuksella alas. Royal Navyn saatua käyttöönsä Polaris-ohjukset, useat jäljellä olevat pommikoneet muutettiin ilmatankkauskoneiksi. Palveluksesta viimeinen Handley Page Victor jäi pois 1993. Vuonna 2007 oli jäljellä viisi koneyksilöä eri ilmailumuseoissa Englannissa.

## Tekniset tiedot (Handley-Page Victor B.1)

## Lähteet
* Andrew Langley: *The Armed Forces: The Royal Air Force*, Wayland Publishers Ltd., 1986 (s. 5, 7–8 & 30)

### Viitteet

## Aiheesta muualla

* http://www.netti.fi/~halle/planes/eng/victor.htm  
*http://www.thunder-and-lightnings.co.uk/victor/history.php 
*http://www.militaryfactory.com/aircraft/detail.asp?aircraft_id=241
The Capitol Albums, Volume 1

**The Capitol Albums, Volume 1**, on The Beatlesin kokoelma-albumi, joka sisältää yhtyeen musiikkia albumeilta *[[Meet The Beatles!]]*, *[[The Beatles’ Second Album]]*, *[[Something New]]* sekä ''Beatles ’65. 

## Kappalelista
Kaikki kappaleet Lennon/McCartney jollei toisin ilmoitettu.
*1. "I Want to Hold Your Hand"
*2. "I Saw Her Standing There"
*3. "This Boy"
*4. "It Won't Be Long"
*5. "All I've Got to Do"
*6. "All My Loving"
*7. "Don't Bother Me" (George Harrison)
*8. "Little Child"
*9. "Till There Was You" (Meredith Willson)
*10. "Hold Me Tight"
*11. "I Wanna Be Your Man"
*12. "Not a Second Time"
*13. "Roll Over Beethoven" (Chuck Berry)
*14. "Thank You Girl"   1. "I'll Cry Instead"
*15. "You Really Got a Hold on Me" (Smokey Robinson)
*16. "Devil in Her Heart" (Richard Drapkin)
*17. "Money (That's What I Want)" (Janie Bradford, Berry Gordy, Jr.)
*18. "You Can't Do That"
*19. "Long Tall Sally" (Robert Blackwell, Enotris Johnson, Little Richard)
*20. "I Call Your Name"
*21. "Please Mr. Postman" (Robert Bateman, Georgia Dobbins, Garrett, Fred Gorman, Brian Holland)
*22. "I'll Get You"
*23. "She Loves You"
*24. "I'll Cry Instead"
*25. "Things We Said Today"
*26. "Any Time at All"
*27. "When I Get Home"
*28. "Slow Down" (Larry Williams)
*29. "Matchbox" (Carl Perkins)
*30. "Tell Me Why"
*31. "And I Love Her"
*32. "I'm Happy Just to Dance with You"
*33. "If I Fell"
*34. "Komm, Gib Mir Deine Hand"
*35. "No Reply"
*36. "I'm a Loser"
*37. "Baby's in Black"
*38. "Rock and Roll Music" (Chuck Berry)
*39. "I'll Follow the Sun"
*40. "Mr. Moonlight" (Roy Lee Johnson)
*41. "Honey Don't" (Carl Perkins)
*42. "I'll Be Back"
*43. "She's a Woman"
*44. "I Feel Fine"
*45. "Everybody's Trying to Be My Baby" (Perkins)

Kaikki kappaleet eivät ole samalla levyllä.

## Lähteet
*Cduniverse.com
Elisio

**Elisio** on yhden tai useamman äänteen jääminen pois sanasta. Pois jäävä äänne voi olla konsonantti tai vokaali tai kokonainen tavu tai tavuja. Äänteen jäädessä pois peräkkäiset sanat usein ääntyvät myös yhteen. Yleensä elisio on ilmiönä puhekieliseen ilmaisuun liittyvä tahaton ilmiö.

Suomen kielessä elisio on yleinen ilmiö kieltosanojen ja olla-verbin yhteydessä.

## Esimerkkejä

* Suomeksi: ..., mutta ei ... → ..., muttei ...
* Ranskaksi *les écureuils* (oravat) → *l'écureuil* (orava).

## Lähteet
* 

## Aiheesta muualla
*Ison suomen kieliopin termejä: Elisio
Vince Boryla

**Vincent Joseph ”Vince” Boryla** (11. maaliskuuta 1927 East Chicago, Indiana – 27. maaliskuuta 2016) oli yhdysvaltalainen koripalloilija ja koripallovalmentaja.

Sukutaustaltaan puolalainen Boryla syntyi Indianan East Chicagossa ja valmistui vuonna 1944 East Chicago Washington High Schoolista. Hän pelasi yliopistotason koripalloa Notre Damen yliopistossa Indianassa ja Denverin yliopistossa Coloradossa.

Boryla kuului olympiakultaa Lontoossa 1948 voittaneeseen Yhdysvaltain maajoukkueen kokoonpanoon. Hän pelasi New York Knicksissä, jonka päävalmentajana hän myöhemmin toimi vuosina 1956–1958. ssa Boryla esiintyi vuonna 1951. Hän voitti työstään Denver Nuggetsissa kaudella 1984–1985 n palkinnon.

Boryla kuoli toipuessaan keuhkokuumeesta kotonaan 89-vuotiaana 27. maaliskuuta 2016. Hän oli viimeisiä elossa olleita olympiakultajoukkueensa jäseniä: tiettävästi vain Jackie Robinson oli elossa hänen kuolemansa jälkeen.

## Lähteet
Bob Kurland

**Robert Albert ”Bob” Kurland** (23. joulukuuta 1924 Saint Louis, Missouri – 29. syyskuuta 2013 Sanibel, Florida) oli yhdysvaltalainen koripalloilija ja kaksinkertainen olympiavoittaja. Hän tuli tunnetuksi Oklahoma State Universityn joukkueesta, jossa hän pelasi lajiaan yliopistotasolla. Kurland oli ensimmäinen yli seitsemän jalan eli noin 210 senttimetrin (213 cm) pituinen koripalloilija.

Kurland voitti vuosina 1945 ja 1946 NCAA:n parhaan pelaajan palkinnon. Hän kuului Yhdysvaltain maajoukkueeseen, joka voitti olympiakultaa miesten koripallossa Lontoossa 1948 ja Helsingissä 1952. Lontoon olympialaisissa Kurland teki seitsemässä ottelussa yhteensä 63 pistettä, ja neljä vuotta myöhemmin Helsingissä seitsemässä ottelussa 69 pistettä. Saavutuksiensa myötä Kurlandista tuli ensimmäinen koripallon kaksinkertainen olympiavoittaja.

Kurland nimettiin Basketball Hall of Fameen vuonna 1961.

Kurland kuoli 29. syyskuuta 2013 kotonaan Sanibelissä, Floridassa. Hän oli kuollessaan 88-vuotias.

## Lähteet

## Aiheesta muualla
*Bob Kurland Basketball Hall of Famessa  
*Bob Kurland Bio, Stats and Results  Olympics at Sports-Reference.com
Risuke Ōtake

**Risuke Ōtake** () (10. maaliskuuta 1926 – 6. kesäkuuta 2021) oli japanilainen taistelutaitojen opettaja. Hän on Tenshin shōden Katori shintō-ryū bujutsu koulukunnan *[[shihan]]* eli pääopettaja.

Risuke Ōtake otettiin vuonna 1942 Tenshin shōden Katori shintō-ryūn edellisen pääopettajan Hayashi Yazaemonin (1892–1964) oppilaaksi. 1967 Ōtakelle myönnettiin *gokui kaiden*, perinteen korkein oppiarvo ja samalla hänestä tuli koulukunnan pääopettaja. 

Ōtake asui ja opetti maaseudulla, Chiban prefektuurissa. Hän on kirjoittanut laajan teoksen *The Deity and the Sword* Tenshin shōden Katori shintō-ryūsta, joka on julkaistu japanin lisäksi myös englannin ja ranskan kielellä.

## Lähteet
* 
* 
* 
* 
* 
* 
* 

### Viitteet
Kiskotien seisake

**Kiskotien seisake** () oli rautatien seisake Oulussa Nokelan kaupunginosassa. Seisake sijaitsi Valtionrautateiden Nokelan veturivarikolle johtavan Kiskotien tasoristeyksessä noin kahden kilometrin päässä Oulun rautatieasemalta etelään. Seisake palveli pääasiassa lähialueen asukkaita sekä varikon henkilökuntaa. Matkustajaliikenne lakkautettiin 3. kesäkuuta 1984 ja koko liikennepaikka lakkautettiin 2. kesäkuuta 1985.

Alun perin etelästä Ouluun johtanut Pohjanmaan rata ja Oulun–Kontiomäen rata kulkivat Oulun ja Nokelan välillä rinnakkain kaksiraiteisena rautatienä. Seisakkeen lakkautuksen jälkeen Nokelan raidejärjestelyjen myötä itäinen Kontiomäelle johtanut raide on purettu tarpeettomana ja huonokuntoisena.

## Lähteet
Ray Lumpp

**Raymond George ”Ray” Lumpp** (11. heinäkuuta 1923 Brooklyn, New York, New York – 16. tammikuuta 2015 Mineola, New York) oli yhdysvaltalainen koripalloilija. Hän kuului maajoukkueeseen, joka voitti miesten koripallon kultaa Lontoon kesäolympialaisissa 1948.

Lumppin ammattilaisjoukkueita olivat 1940–1950-luvuilla New York Knicks, Indianapolis Jets ja Baltimore Bullets.

## Lähteet
Riippa

**Riippa** voi tarkoittaa seuraavia:

;paikkoja:
* Riippa, kylä Kruunupyyssä
* Riippa, kylä Kokkolassa
** Riipan rautatieasema, rautatieliikennepaikka Kokkolassa.

;henkilöitä:
* Antero Riippa (1866–1949), amerikansuomalainen toimittaja
* Esa Riippa (s. 1947), suomalainen taidegraafikko
* Jooseppi Riippa (1868–1896) amerikansuomalainen runoilija
* Juha Riippa (s. 1968), suomalainen jalkapalloilija
* Ville Riippa, suomalainen kosketinsoittaja, sessiomuusikko, säveltäjä ja tuottaja
Riipan rautatieasema

**Riipan rautatieasema** () on rautatieliikennepaikka Kokkolan kaupungin Riipan kylässä rataosalla . Liikennepaikka sijaitsee noin kymmenen kilometrin etäisyydellä Kälviän ja Kannuksen keskustaajamista. Liikennepaikka on miehittämätön junakohtauspaikka, jota ohjataan kaukokäytöllä Seinäjoen rautatieasemalta käsin, eikä siellä ole kaupallista henkilö- tai tavaraliikennettä.

## Historia
Riippa avattiin Kälviän rautatieaseman alaisena laiturina vuonna 1904. Riipan asemarakennus on Bruno Granholmin suunnittelema tyypin 5 platformskjul-pysäkkirakennus, joka rakennettiin vuonna 1904. Rakennuksessa oli alun perin avoin keskiosa, joka laudoitettiin umpeen vuonna 1946. Muutostöissä rakennus on myös menettänyt Granholmin asemille tyypilliset puuleikkauksensa ja sen ulkonäköä on pelkistetty. Asemarakennus maalattiin ja sen tiilikatto uusittiin kesällä 2004.

Riipassa oli vilkasta puutavaran lastausta. Aseman ympärille syntyi asutusta, mutta siitä ei kehittynyt taajamaa.

Henkilöliikenne lakkautettiin 27. toukokuuta 1979 ja tavaraliikenne vuonna 1983. Liikennepaikan pysäkkirakennus muutettiin asetinlaitehuoneeksi 1980-luvulla.

Museovirasto luokitteli Riipan rautatiepysäkin vuonna 2009 valtakunnallisesti merkittäväksi rakennetuksi kulttuuriympäristöksi.

## Asemarakennuksen omistajanvaihdos
Jokioisten museorautatieyhdistys osti asemarakennuksen, ja se oli tarkoitus siirtää Jokioisten museorautatielle lokakuussa 2018. Siirto kuitenkin peruuntui paikallisen kotiseutuyhdistyksen valituksen takia. Kotiseutuyhdistys perui hakemuksensa pian sen tekemisen jälkeen välttääkseen enempää riitaa. Yhdistys linjasi, ettei se ollut tietoinen myynnistä. Kokkolan kaupunki hyväksyi lopulta aseman siirron edellyttämän purkuluvan ja ELY-keskus katsoi vaarantamiskiellon aiheettomaksi. Aiemmin Liikennevirasto on linjannut rakennuksen olevan liian lähellä uutta kaksoisraidetta. Asemarakennus siirrettiin lavetilla 11.–12. joulukuuta 2018 Humppilaan ja seuraavana päivänä se nostettiin uudelle kivijalalleen Humppila-Museorautatie-nimisen aseman asemarakennukseksi.

Riipan asuinrakennus ja talousrakennukset oli purettu jo aikaisemmin.

## Lähteet

## Aiheesta muualla
* Vaunut.org: kuva Riipan platformskjulista vuodelta 2004
Lal Jayawardena

**Lal R. Jayawardena** (sinhala*:ලාල් ජයවර්ධන*) (1935–2004) oli tunnettu srilankalainen taloustieteilijä ja diplomaatti. Hän oli World Institute for Development Economics Researchin (WIDER) ensimmäinen johtaja (1985–1993) ja Sri Lankan valtiovarainministeri 1970-luvulla. Jayawardena oli toiminut Sri Lankan suurlähettiläänä Euroopan talousyhteisössä, Belgiassa, Luxemburgissa ja Alankomaissa (1978–82) ja Sri Lankan päävaltuutettuna Yhdistyneessä kuningaskunnassa ja Irlannissa (1999–2000). Hän oli Sri Lankan presidentin talousneuvonantaja ja Sri Lankan kansallisen kehitysneuvoston varapuheenjohtaja.

Valtiovarainministerinä hän oli myös tärkeä osa Sri Lankan talouden 1970-luvun puolivälissä avaavaa uudistuspakettia. Hän johti Intian ja Sri Lankan taloudellista yhteistyötä käsittelevää tutkimusryhmää, jonka loppuraportti muodosti perustan Intian ja Sri Lankan kahdenväliselle vapaakauppasopimukselle (1998). Hän oli myös 24:n ryhmän toinen varapuheenjohtaja.

Syntynyt N. U. Jayawardenalle Ceylonin keskuspankin entiselle pääjohtajalle ja Amybelle Millicent Jayawardenalle; Lal sai koulutuksensa Royal Collegessa Colombossa, jossa hän oli Gamini Seneviratnen ja Chris Pinton aikalainen.Jayawardena valmistui King's Collegesta Cambridgessa Economic Triposista ja jatkoi tohtorin tutkinnon suorittamista Cambridgen yliopistosta. Cambridgen aikana hänen aikalaisiaan olivat Amartya Sen, Richard Layard, Tam Dalyell, Mahbub ul Haque, Jagdish Bhagwati, Manmohan Singh ja Geoff Harcourt; hän oli myös Cambridgen apostolien jäsen. Hän oli naimisissa tohtori Kumari Jayawardenen kanssa.

## Lähteet
Mevasseret Zion

**Mevasseret Zion** () on kaupunki Israelin Jerusalemin hallintoalueella Jerusalemin kaupungin länsipuolella. Sen asukasluku oli vuoden 2018 lopussa 23&nbsp;962.

## Maantiede
Mevasseret Zion sijaitsee 799 metriä korkealla kukkulalla noin 8 kilometriä Jerusalemin kaupungista länteen.

## Historia

Roomalaiset rakennuttivat nykyisen kaupungin paikalla olevalle kukkulalle linnoituksen nimeltä Castellum suojaamaan tietä kohti Jerusalemia. Myöhemmin samalle paikalle rakennuttivat oman linnoituksensa ristiretkeläiset, jotka kutsuivat paikkaa nimellä Castellum Belveer. Nimestä Castellum johdettiin paikalla sittemmin sijainneen arabikylän nimi al-Qastal.

Israelin itsenäisyyssodan aikana alueella käytiin kiivaita taisteluja juutalaisten ja arabien joukkojen välillä. Al-Qastal vaihtoi omistajaa useampaan otteeseen, kunnes juutalaiset valtasivat sen lopullisesti 9. huhtikuuta 1948. Vuonna 1951 linnakukkulan juurelle perustettiin juutalainen siirtokunta, joka sai nimen Ma'oz Zion. Sen ensimmäiset asukkaat olivat Kurdistanin juutalaisia Irakista. Vuonna 1956 sen viereen perustettiin edelleen työläisten asuinalueeksi Mevasseret Yerushalayim. Kaksi paikkakuntaa yhdistettiin samaksi kokonaisuudeksi vuonna 1963. Sittemmin paikkakunta on kasvanut voimakkaasti. Paikkakuntana se on houkutellut etenkin yläluokkaisia jerusalemilaisia muuttajia.

## Väestö
Mevasseret Zionin asukasluku oli vuoden 2018 lopussa 23&nbsp;962. Vuonna 2002 vastaava luku oli 20&nbsp;800 ja vuonna 1969 4&nbsp;160. Kaupungissa sijaitsee yksi Israelin suurimmista siirtolaiskeskuksista.

## Lähteet

## Aiheesta muualla
4 Minutes

**4 Minutes** on Madonnan ensimmäinen single hänen 11. studioalbumiltaan *[[Hard Candy (Madonnan albumi)|Hard Candyltä]]*. Kappaleella laulavat myös Justin Timberlake ja Timbaland. Single julkaistiin radiossa 17. maaliskuuta 2008.

Madonna ja Justin Timberlake laulavat kappaleessa maailman pelastamisesta neljässä minuutissa. Siinä puhutaan ympäristöasioista ja siitä, mitä niiden eteen pitäisi tehdä.

## Musiikkivideo
Musiikkivideo kuvattiin Lontoossa tammikuun 2008 lopussa, kuvaajina ranskalainen kaksikko Jonas & François. Ensiesityksensä se sai huhtikuun alussa.

## Listamenestys
”4 Minutes” oli Madonnalle suuri maailmanlaajuinen hitti ja saavutti listoilla ykköspaikan 21 maassa  . Singleä on myyty noin viisi miljoonaa digitaalista kappaletta.

## Lähteet
Rick Aguilera

**Richard Warren "Rick" Aguilera** (s. 31. joulukuuta 1961) on yhdysvaltalainen baseballsyöttäjä. Hän pelasi ensimmäisen Major League -ottelunsa 23-vuotiaana 12. kesäkuuta 1985 ja viimeisensä 38-vuotiaana 6. syyskuuta 2000.

Aguilera osallistui MLB:n All-Star-peleihin vuosina 1991, 1992 ja 1993.

## Joukkueet
* New York Mets (1985–1989)
* Minnesota Twins (1989–1995, 1996–1999)
* Boston Red Sox (1995)
* Chicago Cubs (1999–2000)

## Lähteet
Pohjois-Suomen elokuvakomissio

**Pohjois-Suomen elokuvakomissio** (**NFFC, North Finland Film Commission**) oli ennen osa POEM-säätiön toimintaa. Säätiön alasajon jälkeen toiminta siirtyi Business Oulun alle. Elokuvakomissio tarjoaa tuotantopalveluja kotimaisille ja kansainvälisille tuotannoille. Pohjois-Suomen elokuvakomissio palvelee kotimaisia ja kansainvälisiä tuotantoyhtiöitä tarjoamalla audiovisuaalisen alan tekijöille konsultaatiota, paikallista asiantuntemusta sekä luotettavia yhteistyöverkostoja Oulun läänissä.   

## Lähteet

## Aiheesta muualla
* Kotisivut.
John Braine

**John Braine** (1922 Bradford, Yorkshire, Britannia – 1986 Lontoo, Britannia) oli englantilainen kirjailija. Hänen tunnetuin teoksensa on vuonna 1957 ilmestynyt luokkanousua käsittelevä esikoisromaani *Tilaa huipulla*, joka myös filmatisointiin vuonna 1959 samalla nimellä *[[Tilaa huipulla]]*. 

Braine kuului Britanniassa 1950-luvun lopulla vaikuttaneeseen "Nuoret vihaiset miehet" -kirjallisuussuuntaukseen, mutta ei ollut sen keskeisiä henkilöitä.

Brainetyöskenteli sekalaisissa ammateissa ennen kuin ryhtyi 1951 Lontoossa toimittajaksi. Sairastuttuaan tuberkuloosiin hän kirjoitti sairaalassa menestysromaanin *Tilaa huipulla* (*Room at the Top*, 1957). Päähenkilö Joe ryhtyy toimiin noustakseen yhteiskunnassa korkeaan asemaan ja menee naimisiin paikkakunnan rikkaimman naisen kanssa, jolloin hänen rakastettunsa tekee itsemurhan. Näkökulma tarinassa on Joen. Tarina jatkuu teoksessa *Elämää huipulla* (*Life at the Top*, 1962).

## Suomennetut teokset
* *Tilaa huipulla* 1960 (*Room at the Top*, 1957)
* *Elämää huipulla* 1963 (*Life at the Top*, 1962)
* *Jää luokseni aamuun saakka*, 1971 (*Stay with me till morning*, 1970)

## Lähteet
Sura

**Sura** (, tšuvassiksi Сăр, *Săr*, mariksi Шур, *Šur*) on Volgaan laskeva joki Keski-Venäjällä. Sura on 841 kilometriä pitkä ja se soveltuu laivaliikenteelle 394 kilometrin matkalta alajuoksultaan. Se saa alkunsa Volgan ylängöltä Uljanovskin alueelta, josta se virtaa länteen Penzan alueelle. Siellä se kääntyy virtaamaan kohti pohjoista ja virtaa Mordvan ja Tšuvassian tasavaltojen läpi ja laskee Volgaan Nižni Novgorodin alueella.

Suraan laskevia jokia ovat Alatyr, Pjana, Uza, Šukša, Algaška, Barš, Bezdna, Inza, Kumaška ja Kirja.

Suran varrella sijaitsevista kaupungeista suurin on Penzan alueen keskus Penza. Muita pienempiä kaupunkeja ovat Tšuvassian alueella olevat Ulatăr, Śömörle ja Etörne. Joen suulla Nižni Novgorodin alueella sijaitsee Vasilsurskin taajama.
Pentti Salmenkivi

Dir. mus. **Pentti Uolevi Salmenkivi** (4. helmikuuta 1935 Kesälahti – 26. joulukuuta 2007 Viitasaari) oli ammatiltaan luokanopettaja. Hänen toiseksi ammatikseen voidaan kuitenkin mainita pianisti-urkuri, sillä musiikilla oli merkittävä osa hänen elämässään.

## Elämä
Kanttori-isä Reino Salmenkivi oli Pentin ensimmäinen pianon- ja urkujensoitonopettaja. Kun hän opiskeli opettajaksi Heinolassa, hänen soitonopettajanaan toimi diplomiurkuri Aimo Känkänen. Samoihin aikoihin alkoi myös Salmenkiven säestystoiminta. Aloitettuaan Viitasaarella Jurvansalo-Soliskylän ala-asteella johtajaopettajan tehtävät hän harjoitti pianonsoittoaan Jyväskylässä pianotaiteilijoiden Timo Mäkisen ja Dmitry Hintzen yksityisoppilaana. Opettajantyön ohella hän soitti niin piano- kuin urkusäestyksiäkin sadoissa eri konserteissa kotimaassa ja ulkomailla. Hän säesti muiden muassa  Jorma Hynnistä, Taru Valjakkaa, Margareta Haverista, Mauno Kuusistoa, Sulo Saaritsia, Aulis Tuimalaa ja Kalle Kinnusta. Ulkomaan säestysmatkat suuntautuivat Kanadaan, Saksaan, Neuvostoliittoon, Viroon, Ruotsiin ja Norjaan. Salmenkivi toimi vuosia myös Viitasaaren alueen musiikkiopistossa pianonsoitonopettajana.

## Arvonimi
*Director musices

## Tuotanto
*Pentti Salmenkivi: *Urkumusiikkia* (2005)
Tatum McCann

**Tatum Danielle McCann** (s. 25. maaliskuuta 1999) on yhdysvaltalainen näyttelijä. Hän syntyi Kalifornian Riversidessa ja aloitti uransa televisiomainoksissa. 

McCannin läpimurto oli esiintyminen 5-vuotiaan Samantha Newmanin roolissa elokuvassa *[[Klik!]]* (2006). Hän oli kuitenkin jo vuonna 2004 vieraillut televisiosarjassa *[[NYPD Blue]]*, ja vuonna 2006 hän vieraili *[[Kovan onnen kundi]]ssa*.

McCann on vanhempiensa neljästä lapsesta nuorin. Hänen sisarustensa nimet ovat Jenna, Hailey ja Riley.

## Aiheesta muualla

*
Bailee Madison

**Bailee Madison** (s. 15. lokakuuta 1999, Fort Lauderdale, Florida) on yhdysvaltalainen näyttelijä. Hän tuli tunnetuksi rooleistaan elokuvissa *[[Lonely Hearts Killers]]* (2006) ja *[[Silta salaiseen maahan (elokuva)|Silta salaiseen maahan]]* (2007), mutta on esiintynyt myös muissa elokuvissa ja televisiossa, kuten *[[Waverly Placen velhot]]*-, *[[Olipa kerran (televisiosarja)|Olipa kerran]]-* ja *[[Good Witch]]* -sarjassa sekä elokuvissa *[[Älä pelkää pimeää]]* (2010) ja *[[Just Go With It]]* (2011).

## Nuoruus ja perhe
Madison syntyi Floridan Fort Lauderdalessa perheensä seitsemästä lapsesta nuorimpana. Myös hänen isosiskonsa Kaitlin Riley on näyttelijä.

Madison esiintyi ensimmäisen kerran toimistotarvikeyritys *Office Depotin* mainoksessa alle vuoden ikäisenä.

## Filmografia

## Palkinnot ja ehdokkuudet

## Lähteet

## Aiheesta muualla

* Bailee Madisonin kotisivut 
*
Hisense

**Hisense Group Company Limited** on kiinalainen elektroniikkavalmistaja. Yhtiö perustettiin vuonna 1969. Valmistajan tuotteita ovat muun muassa kodinkoneet, taulutelevisiot ja matkapuhelimet. 

Vuodesta 2018 slovenialainen Gorenje Group on ollut Hisensen omistuksessa.

Hisense valmistaa televisioista noin puolet oman merkkinsä alla, ja sen lisäksi muun muassa Toshiba- ja Hitachi-merkkisinä. Vuonna 2015 se teki sopimuksen myös Sharpin Pohjois-Amerikan tv-bisneksestä, mutta vuonna 2019 Sharp sai purettua sopimuksen. Hisense tekee tuotteita myös merkeillä Lucent, Matsushita, NEC, Sanyo ja Qualcomm.

## Lähteet

## Aiheesta muualla
* Hisense
Nokia 7900

**Nokia 7900 Prism** on Nokian vuonna 2007 julkaisema design-puhelin. Se esiteltiin elokuussa ja markkinoilla puhelin oli vuoden 2007 marraskuussa. Puhelimella on myös sisarpuhelin Nokia 7500 Prism. Puhelimessa on kahden megapikselin kamera ja yhden gigatavun suuruinen sisäinen muisti.

## Katso myös
* Luettelo Nokian tuotteista

## Lähteet

## Aiheesta muualla
* Nokian 7900-sivusto
* Käyttöohjeet
Radio Etelän ääni

**Radio Etelän ääni** oli Keravalla toiminut suomalainen paikallisradioasema. Asema aloitti toimintansa 31. tammikuuta vuonna 1988 taajuudella 88,7 MHz. Keinukalliolla sijainneen lähettimen teho oli 50 wattia. Toimitilat sijaitsivat Keravan kävelykadun varrella. Aseman toiminta päättyi konkurssiin lokakuussa 1993.

Mainosrahoitteisen radioaseman perustajina ja vetäjinä toimi muusikkopariskunta Matti ja Pirjo Bergström, jotka alkuvaiheessa ilmoittivat panostavansa lastenohjelmiin ja myös ruotsinkielisen väestön palvelemiseen.

Myöhemmin samalla taajuudella toimi Radio Kymppi.

## Lähteet
Kaietur

**Kaietur** eli  **Kaieteur** on alue Etelä-Amerikassa Guyanan ja Venezuelan rajalla. Siellä sijaitsee korkea vesiputous ja sitä ympäröivä kansallispuisto.

Kaieteurin kansallispuisto on Amazonin alueen vanhin, perustettu vuonna 1929. Siellä elää lukuisia kotoperäisiä lajeja. Puisto tunnetaan Kaieteurin putouksista. Niistä suurimman korkeus, 226 metriä, on noin neljä kertaa Niagaran putouksen korkeus.

Puistossa elävä kotoperäinen sammakkolaji *[[Anomaloglossus beebei]]* viettää koko elinkaarensa jättimäisessä maalla elävässä ananaskasvien heimoon kuuluvassa kasvissa *([[Brocchinia mircrantha]])*. Naaraat munivat kasvin lehdille ja nuijapäät elävät lehtihankoihin kerääntyvässä vedessä, jossa ne syövät kasvijätettä, hyönteisten toukkia, hedelmöittymättömiä munia ja toisia nuijapäitä.

Toinen erikoinen sammakkolaji, vain Guyanassa tavattava *[[Stefania evansi]]* kasvattaa poikasensa emon selässä.

Kaieteurin putoukset ovat tärkeä hengellinen symboli Patamonan alkuperäiskansoille. He ovat sukupolvien ajan luottaneet metsien, jokien ja savannien tarjoamiin resursseihin. Luonnnvarojen perinteisen käytön tuntemus on olennainen osa kansan kulttuuria ja identiteettiä, ja se auttaa kehittämään kestäviä resurssi- ja maankäyttösuunnitelmia puistolle ja ympäröivälle alueelle. Putousten "pyhyyden" osalta viranomaiset ovat on Patamonan yhteisöjen pyynnöstä pyrkineet varmistamaan, että vierailijat ja tutkijat käyttävät puistoa ja erityisesti putouksia kunnioittavasti ja vastuullisesti. Toiminta, joka ei ole Patamonan kansan arvojen mukaista, on kielletty, esim. ihmisjäännösten hävittäminen (tuhkan sirottelu) putousten päälle ja extreme-urheilulajit.

## Lähteet
* http://www.kaieteurpark.gov.gy/
Nielurisa

**Nielurisa** () on parillinen risa nielun etuosassa kitakaarien välissä. Nielurisat koostuvat imukudoksesta ja ovat siten osa elimistön immunologista puolustusjärjestelmää.

Nielurisoihin voi muodostua vaaleita, pahanhajuisia paakkuja eli proppuja, jotka ovat syntyneet kovettuneista tai kalkkeutuneista bakteereista ja kuolleista soluista. Nielurisat voivat myös tulehtua; streptokokkibakteerin aiheuttamaa nielurisatulehdusta eli tonsilliittia kutsutaan yleiskielessä angiinaksi. Toistuvien tulehdusten tai muun lääketieteellisen syyn vuoksi nielurisat voidaan poistaa leikkauksessa.

## Katso myös
* Kitarisa
* Kielirisa
* Korvatorven risa

## Aiheesta muualla
* Yleistietoa nielurisoista Terve.fi
Insar (joki)

**Insar** () on 168 kilometriä pitkä joki Mordvan tasavallassa Venäjällä. Se saa alkunsa Mordvan eteläosasta, josta se virtaa koilliseen kohti tasavallan pääkaupunkia Saranskia, jota ennen se kääntyy virtaamaan kohti pohjoista. Insar laskee Alatyriin tasavallan pohjoisosassa. 

Insarin varrella sijaitsevat Insarin, Saranskin ja Ruzajevkan kaupungit Mordvan keskiosassa. Insariin laskevia jokia ovat Issa ja Saranka.
Ali Birra

**Ali Birra** (1950 Dire Dawa, Etiopia – 6. marraskuuta 2022) oli oromo-kansaan kuulunut laulaja, säveltäjä, runoilija ja kansallismielinen. Hän syntyi Dire Dawassa, Etiopiassa perheensä ainoana lapsena.

Birra liittyi teini-ikäisenä Afran Qallo -nimiseen kulttuuriryhmään, joka työskenteli epävirallisesti oromo-musiikin ja -kulttuurin edistämiseksi. Haile Selassien hallinto kielsi ryhmän toiminnan vuonna 1965 ja pidätti joitakin ryhmän jäseniä. Ali Birra vältti pidätykset ja muutti Addis Abebaan, jossa hän jatkoi muusikon uraansa menestyksellisesti. Vuonna 1971 hän julkaisi ensimmäisen levynsä, joka oli samalla ensimmäinen julkaistu levy oromo-musiikkia. 

1980-luvulla Birra muutti aviopuolisonsa mukana ensin Saudi-Arabiaan, vuotta myöhemmin Ruotsiin ja sieltä edelleen Yhdysvaltoihin, jossa hän jatkoi uraansa muusikkona ja julkaisi useita levyjä.

## Lähteet
Kristian Ghedina

**Kristian Ghedina** (s. 20. marraskuuta 1969 Cortina d’Ampezzo, Italia) on italialainen uransa lopettanut alppihiihtäjä. Nykyään hän kilpailee autourheilussa. Alppihiihtäjänä hän oli erikoistunut syöksylaskuun.

Ghedina opiskeli Innsbruckissa ja kilpaili ensimmäisen kerran alppihiihdon maailmancupissa vuonna 1989. Seuraavana vuonna hän voitti kaksi syöksylaskun osakilpailua. Vuoden 1991 alppihiihdon maailmanmestaruuskilpailuissa hän sijoittui hopealle alppiyhdistetyssä. Vuonna 1992 hän loukkaantui vakavasti ja palasi huipulle vasta vuonna 1995. Hän voitti hopeaa vuoden 1996 maailmanmestaruuskilpailuissa syöksylaskussa ja pronssia vuonna 1997. 

Hän lopetti alppihiihtouransa vuonna 2006 ja kilpailee tällä hetkellä Italian Superturismo Championship -sarjassa ja F3000 International Masters -sarjassa.
Mokša (joki)

**Mokša** (, mokšaksi Юв, *Jov*) on Okaan laskeva, 656 kilometriä pitkä joki Keski-Venäjällä. Joen valuma-alue kattaa 51&nbsp;000 neliökilometriä.

Joki saa alkunsa Penzan alueelta, josta se virtaa Mordvan tasavallan, Nižni Novgorodin alueen läpi ja laskee Okaan Rjazanin alueella. Mokšaan laskevia jokia ovat Sivil, Satis, Ermiš, Vad ja Tsna. Joen varrella ovat mordvalaiset Temnikovin ja Krasnoslobodskin kaupungit.

## Lähteet
Gibson Thunderbird

**Gibson Thunderbird** on Gibson Firebird -kitarasta muokattu bassokitara. Thunderbird- ja Blackbird-nimisiä malleja valmistaa myös Gibsonin tytäryhtiö Epiphone. 

Gibson Thunderbirdin valmistus on aloitettu 1963. Bassokitaran muotoilu on yhdysvaltalaisen automuotoilijana paremmin tunnetun Raymond H. Dietrichin käsialaa. Gibsonin mallistosta tuotannossa ovat Gibson Thunderbird IV ja Gibson Nikki Sixx Signature Thunderbird IV.

Thunderbirdit tunnetaan tanakasta, keskiäänipainotteisesta soundista, jota rock- ja metallimuusikot ovat suosineet. Soundin takana ovat muun muassa mahonkirunko, kerrostettu mahonkinen ja pähkinäpuinen kaula, keraamiset humbucker-mikrofonit ja "kaula läpi rungon" -rakenne. Thunderbirdin mensuuri on 34 tuumaa. Vuosina 2011–2012 Gibson valmisti rajoitetun 400 kappaleen Thunderbird-erikoismallin 30,5 tuuman mensuurilla .

Thunderbirdin edullisemmassa Studio-versiossa on liimakaula ja siitä puuttuvat otelaudan reunalistat. Tämä ei kuitenkaan vaikuta kovin paljon basson sointiin, vaan lähinnä sen ulkonäköön. Studion valitsevat yleensä heavy metal -tyylistä musiikkia soittavat, ja Thunderbird IV:n enemmän kevyttä linjaa soittavat, muun muassa jazz- ja blues-basistit.

Tunnettuja Thunderbirdin soittajia: John Entwistle (The Who), Pete Overend Watts (Mott The Hoople), Jared Followill (Kings Of Leon), Shavo Odadjian (System Of A Down), Kim Gordon (Sonic Youth), Jimmy Bain (Rainbow & Dio) Sami Yaffa (Hanoi Rocks), Mige Amour (HIM), Nikki Sixx (Mötley Crue), Twiggy Ramirez (Marilyn Manson), Jackie Fox (The Runaways), Krist Novoselic (Nirvana), Nikki Monninger (Silversun Pickups), Leon Wilkeson (Lynyrd Skynyrd), Andy Christell (Hanoi Rocks), Frankie Poullain (The Darkness), Martin Turner (Wishbone Ash), Pete Way (UFO), Alvin Gibbs (UK Subs), Tom Hamilton (Aerosmith), Sami Kohtamäki (Klamydia), Olli-Pekka Laine (Amorphis, Barren Earth), Kaarle Viikate (Viikate)

## Mallit

* Gibson Thunderbird II
* Gibson Thunderbird IV
* Gibson Nikki Sixx Signature Thunderbird IV
* Gibson Thunderbird Studio
* Gibson Thunderbird Studio (5-kielinen)
* Gibson Goth Thunderbird
* Epiphone Goth Thunderbird
* Epiphone Thunderbird Gothic
* Epiphone Nikki Sixx Blackbird Bass

## Lähteet
Kaifeng

**Kaifeng** (, pinyin: Kāifēng Shì) on prefektuuritason kaupunki Kiinan Henanin maakunnan itä-keskellä. Kaupungin keskusta sijaitsee linnuntietä noin 65 kilometriä maakunnan pääkaupunki Zhengzhousta itään. Kaupungin väkiluku on 4,7 miljoonaa (2010) ja pinta-ala 6&nbsp;247 neliökilometriä.

## Nimi
Historiallisesti kaupunki on tunnettu nimillä mm. *Daliang*, *Bianliang*, *Bianzhou*, *Nanjing*, *Dongjing* ja *Bianjing*. Merkki *Bian* () on ollut esiintynyt usein, joten nykyään se on kaupungin virallinen lyhennenimi.

Kevättä ja syksyä -kaudella (770 eaa.– 476 eaa.) eräs kuningas rakennutti uuden kaupungin ja antoi sille nimeksi *Qifeng* (， *laajentaa/avata*, *raja*). Myöhemmin sana *qi* muutettiin synonyymisanaksi *kai* erään keisarin nimen takia.

## Historia
Se on yksi muinaisen Kiinan pääkaupungeista, josta Kiinaa hallittiin Pohjoisen Song-dynastian aikana vuosina 960–1127. Kaifengin kulta-aikaa oli toisen vuosituhannen ensimmäinen vuosisata; sen arvellaan olleen maailman suurin kaupunki vuosina 1013–1127.

## Maantiede
Prefektuuri rajoittuu pohjoisessa Xinxiangin ja Hezen, idässä Shangqiun, lännessä Zhoukoun ja Xuchangin, sekä lännessä Zhengzhoun prefektuuritason kaupunkeihin..

Kaifeng sijaitsee Keltaisenjoen etelärannalla. Joen tulvat ovat tuhonneet kaupunkia useita kertoja vuosisatojen varrella.

## Hallinnollinen jako
Piirikuntatasolla kaupunki jakautuu 11 osaan (asukasluvut vuonna 2010):

;Kaupunkipiirit (5)
* 1. Longting (龙亭区), 127&nbsp;784 as. (lisäksi lakautetussa Jingminin piirissä on 262&nbsp;258 as.)
* 2. Shunhen hui-kiinalaisten piiri (顺河回族区), 232&nbsp;296 as.
* 3. Gulou (鼓楼区), 143&nbsp;175 as.
* 4. Yuwangtai (禹王台区), 130&nbsp;604 as.
* 5. Xiangfu (祥符区), 698&nbsp;799 as.
;Piirikunnat (4)
* 6. Qixian (杞县), 956&nbsp;533 as.
* 7. Tongxu (通许县), 567&nbsp;495 as.
* 8. Weishi (尉氏县), 879&nbsp;713 as.
* 9. Lankao (兰考县), 677&nbsp;826 as.

Lankaon piirikunta on vuodesta 2014 alkaen maakunnan suorassa ohjauksessa ja on vain muodollisesti osaa Kaifengia.

## Nähtävyyksiä

Kaupungin vanhin maamerkki on 55 metriä korkea Rautapagodi vuodelta 1049. 

## Lähteet

## Aiheesta muualla

* Kaifengin kaupungin virallinen sivusto   (ekaifeng.gov.cn)
* Kaifeng Travel Guide  (travelchinaguide.com)
* Kaifeng Overview   (chinatravel.com)
Peter Mark Richman

**Peter Mark Richman** (16. huhtikuuta 1927 – 14. tammikuuta 2021) oli yhdysvaltalainen näyttelijä. Hän syntyi juutalaiseen perheeseen Pennsylvanian pääkaupungissa Philadelphiassa.

Richman on esiintynyt muiden muassa elokuvissa *[[Onnellisen laakson kansa]]* (1956), *The Murder Men* (1961), *The Crimebusters* (1961), *[[Friday the 13th. Part VIII – Jason Manhattanilla]]* (1989) ja *[[Mies ja alaston ase 2½]]* (1991). Hänellä on ollut rooleja myös televisiosarjoissa (*[[Dynastia (vuoden 1981 televisiosarja)|Dynastiassa]]*) sekä vakituisessa osassa että vierailevana esiintyjänä, esimerkkinä *[[Star Trek: The Next Generation]]*. 

Richman oli keskittynyt myös maalaamiseen ja kirjoittamiseen.

## Lähteet

## Aiheesta muualla
*
Ikkeläjärvi (järvi)

**Ikkeläjärvi** on Kauhajoen itäosassa, Ikkeläjärven kylässä sijaitseva matala järvi. Suurin syvyys on 1,5 metriä. Pinta-alaa järvellä on 354 hehtaaria ja valuma-alue on kooltaan 5&nbsp;500 hehtaaria. Järvi on Kyrönjoen valuma-alueen kolmanneksi suurin järvi. Ikkeläjärven tilavuus on 3,5 miljoonaa m³. Ikkeläjärvi kuuluu Kyrönjoen vesistöalueeseen, ja sen laskujoki on Ikkelänjoki.

Aikoinaan järvi aiottiin kuivata ja sitä on myös joiltain osin pengerretty. Kesävesipinnan korkeuden säätelemistä varten järveen on rakennettu lisäksi pohjapato. Ikkeläjärven rannoilla oli vuonna 2003 noin 60 kesämökkiä. Järvi lukeutuu Kauhajoen parhaimpiin vesilintualueisiin.

Ikkeläjärvessä on muutamia saaria, joista suurimmat ovat Rakkaussaari järven pohjoisosassa sekä Pajusaari ja Klipusaari eteläosassa.

## Lähteet
Sääksjärvi (Nurmijärvi)

**Sääksjärvi** (puhekielessä usein *Sääksi*) on noin 260 hehtaarin järvi, joka sijaitsee Nurmijärven ja Hyvinkään rajalla lähellä Nurmijärven Röykän taajamaa Salpausselän harjanteella olevassa harjukuopassa. Sääksjärven rannalla sijaitsee Kiljavan kylä. Sääksjärvi on laskuojaton pohjavesijärvi, ja sen vesi vaihtuu maaperän kautta. Järvi on syvyydeltään hyvin tasainen ja järven syvin kohta on noin kahdeksan metrin syvyydessä. Sääksjärven vesi on suhteellisen puhdasta, ja järvessä on hyvä happitilanne, koska vesi sisältää vain vähän happea kuluttavia aineksia. Järven pH on 6–7. Järviveden puskurointikykyä ilmaiseva alkaliteetti on hyvin alhainen. Sääksjärvi on Suomen suurin lähdepohjainen järvi sekä yksi suurimmista lähteistä.

Sääksjärven rannalla sijaitsevat muun muassa Nummelan parantola, Kiljavan sairaala ja Kiljavan opisto. Sääksin uimarannalla toimii kesäisin Sääksin rantakahvila sekä Sääksin vesipuisto.
## Lähteet
* Nurmijärven kunta: Sääksjärvi

### Viitteet
Erkki Kairamo

**Erkki Aulis Kairamo** (25. heinäkuuta 1936 Helsinki – 25. heinäkuuta 1994 Helsinki) oli suomalainen arkkitehti. Hän kehitti 1900-luvun alun modernismia edelleen ja käytti herkkiä materiaalirinnastuksia. Kairamo valmistui Teknillisestä korkeakoulusta arkkitehdiksi vuonna 1963. Hänellä oli Kristian Gullichsenin ja Timo Vormalan kanssa yhteinen toimisto Arkkitehdit ky vuosina 1969–1997.

## Ura

Erkki Kairamon vanhemmat olivat vuorineuvos Aulis O. Kairamo ja Aino Kairamo (o.s. Kulvik). Hänen ensimmäinen puolisonsa oli 1956–1973 arkkitehti Maija Kairamo (o.s. Santaholma) ja toinen puolisonsa 1973– sisustusarkkitehti Aulikki Jylhä. Erkki Kairamon veli oli Nokian pääjohtaja, vuorineuvos Kari Kairamo.

Oululaislähtöinen Kairamo kirjoitti ylioppilaaksi Oulun lyseosta 1954 ja valmistui arkkitehdiksi Teknillisestä korkeakoulusta 1963. Jo hänen diplomityönsä liittyi teollisuuteen ja tekniikkaan, ja myöhemmin hän puhui tehtaista temppeleinä, joissa tuotetaan ihmiskunnan hyvinvointia. Kairamon arkkitehtuurissa korostui rakenteellisuus, joka ei kuitenkaan ollut itsetarkoitus, vaan tarpeen ja toiminnan sanelemaa.

Kairamolla oli 1960–1974 monien eri yhtiökumppanien kanssa oma arkkitehtitoimisto. Hänen yhtiökumppaninsa oli esimerkiksi oma puoliso arkkitehti Maija Kairamo.  

Kairamo sai Arkkitehtuurin valtionpalkinnon vuonna 1978 ja teräsrakentamisen vuosipalkinnon vuonna 1984.

## Teoksia

*Hyrylän varuskunnan lämpökeskus, 1968 Tuusula (yhdessä Jorma Pankakosken kanssa)
*Marimekon tekstiilitehdas, 1972–1979 Helsinki (yhdessä Reijo Lahtisen kanssa)
*A. Ahlströmin paperitehdas, 1975–1977 Varkaus, valtion rakennustaidepalkinto 1978
*Lohjan paperitehtaan laajennus, 1980
*Liinasaarenkujan paritaloryhmä, 1982 Westend, Espoo
*Hiiralankaaren asuinkerrostalo, 1983 Westend, Espoo
*Itäkeskuksen ostoskeskuksen ensimmäinen vaihe, 1984 Helsinki
*Itäkeskuksen maamerkki, 1987 Helsinki
*Stockmannin tavaratalon laajennus, kilpailu 1984, valmis 1989 Helsinki (yhdessä Kristian Gullichsenin ja Timo Vormalan kanssa)

## Lähteet

## Aiheesta muualla
*Marja-Riitta Norri, Virpi Kumpulainen (toim.): Erkki Kairamo - luonnoksia. Julkaisija Rakennustaiteen museo.
Pagan Records

**Pagan Records** on itsenäinen puolalainen extreme metal -levy-yhtiö. Heidän yhtyeluetteloonsa kuuluvat muun muassa Azarath, Behemoth, Christ Agony, Mortiis ja muita black metal -yhtyeitä.

## Yhtyeitä

* Anima Damnata
* Azarath
* Behemoth
* Christ Agony
* Damnation
* Esqarial
* Hell-Born
* Hermh
* Imperator
* Luna Ad Noctum
* Lux Occulta
* Misteria
* Moon
* Mortiis
* Nightly Gale
* Non Opus Dei
* North
* Profanum
* Revelation of Doom
* Sacrilegium
* Sathanas
* Stillborn
* Throneum
* Trauma
* Varathron
* Witchmaster

## Aiheesta muualla
* Viralliset kotisivut
7 World Trade Center

**7 World Trade Center** tai **WTC 7** (myös **Seven World Trade Center**) on New Yorkin Manhattanilla sijaitseva toimistorakennus. WTC 7 on osa New Yorkin uutta World Trade Center -aluetta. Ensimmäinen WTC 7 oli teräsrunkoinen 47-kerroksinen rakennus, joka valmistui maaliskuussa 1987.

Alkuperäisessä rakennuksessa oli muun muassa CIA:n Yhdysvaltain puolustusministeriön, rahoitustarkastuksen ja veroviraston toimintoja. Rakennus sijaitsi noin 110 metrin päässä syyskuun 11. päivän iskuissa tuhoutuneista kaksoistorneista. Marraskuussa 2008 NIST julkaisi raporttinsa, jonka mukaan rakennus tuhoutui tulipaloista alkunsa saaneesta ketjureaktiosta, joka johti rakennuksen sortumiseen.

National Institute of Standards and Technology (NIST) tutki tapauksen ja julkaisi vuonna 2008 raportin, jossa todettiin, että WTC 7 sortui pääasiassa tulipalojen aiheuttamien rakenteellisten vaurioiden vuoksi. Tulipalot aiheuttivat teräsrakenteiden laajenemisen, joka johti lopulta kantavien rakenteiden pettämiseen. Erityisesti kerrosten välisten tukipalkkien pettäminen johti progressiiviseen romahdukseen, jossa koko rakennus sortui lähes vapaapudotuksen nopeudella. NIST raportti hylkäsi teoriat räjähteistä tai muista tahallisista toimenpiteistä sortumisen syynä ja korosti tulipalojen ja vaurioiden yhteisvaikutusta pääasiallisena syynä WTC 7 romahdukseen.

11. syyskuuta 2001 WTC-rakennuksista sortui kokonaan kolme: WTC 7, WTC 1 ja WTC 2, joista kahteen jälkimmäiseen osui lentokone. Samalla myös WTC 3 vaurioitui pahoin, kun sortuneet pilvenpiirtäjät kaatuivat rakennuksen päälle, ja WTC 6:ssa roihusi tulipalo. Nämä rakennukset eivät kuitenkaan romahtaneet täysin.

Tuhoutuneen WTC 7 -tornin tilalle valmistui uusi WTC 7 vuonna 2006. Rakennuksen on suunnitellut yhdysvaltalainen arkkitehtitoimisto Skidmore, Owings and Merrill.

## Lähteet

## Aiheesta muualla

*
* Kuvasarja alueelta
*
Sääksjärvi

**Sääksjärvi** voi tarkoittaa seuraavia:

## Henkilö
* Markku Sääksjärvi (1942–2014), tietojärjestelmätieteen professori
* Ilari E. Sääksjärvi, eläintieteilijä

## Paikannimi
* Sääksjärvi, järvi Hartolan ja Sysmän rajalla
* Sääksjärvi, järvi Jyväskylän ja Muuramen rajalla
* Sääksjärvi, järvi ja muinainen meteorikraatteri Kokemäellä
* Sääksjärvi, järvi Lempäälän, Pirkkalan ja Tampereen rajalla
** Sääksjärvi, lähiö Lempäälän pohjoisosassa samannimisen järven rannalla
** Sääksjärvi, rautatieliikennepaikka Lempäälässä
* Sääksjärvi, järvi Mäntsälässä
** Sääksjärvi, kylä Mäntsälässä samannimisen järven rannalla
* Sääksjärvi, järvi Nurmijärven ja Hyvinkään rajalla
* Sääksjärvi, järvi Orivedellä
* Sääksjärvi, järvi Rautalammilla
* Sääksjärvi, järvi Sysmässä
* Sääksjärvi, järvi Varkaudessa
* Sääksjärvi, järvi Vimpelissä
** Sääksjärvi, kylä Vimpelissä samannimisen järven rannalla
* Iso Sääksjärvi, järvi Kuhmoisissa
* Iso Sääksjärvi, järvi Vesannolla
* Pieni Sääksjärvi, järvi Vesannolla
* Vähä Sääksjärvi, järvi Kuhmoisissa

## Katso myös
* Sääskjärvi
Toyohiko Kagawa

**Toyohiko Kagawa** (, 1888&ndash;1960) oli japanilainen pasifisti ja kristitty aktivisti. Hänelle ehdotettiin Nobelin rauhanpalkintoa vuonna 1955. 

Kagawa jäi nuorena orvoksi, kasvoi amerikkalaisten lähetyssaarnaajien hoivissa ja kääntyi kristinuskoon. Hän opiskeli Japanissa kristillisessä opistossa ja Yhdysvalloissa. Hän pyrki edistämään maailmanrauhaa ja ihmisten tasa-arvoa, esimerkiksi naisten äänioikeutta. 

Kagawa kirjoitti yli 150 kirjaa, joista on suomeksi käännetty *Maahan pudonnut vehnänjyvä* (1934).

## Lähteet
West Side Story (vuoden 1961 elokuva)

**West Side Story** on vuonna 1961 ensi-iltansa saanut samannimisen Broadway-musikaalin elokuvaversio, jonka ensi-ilta oli 18. lokakuuta samana vuonna. Elokuva on nykyajan latinokortteleihin sovitettu Romeo ja Julia -tarina. Broadway-musikaalin musiikin sävelsi Leonard Bernstein ja tekstin laati Stephen Sondheim. Bernstein ja Sondheim tekivät tiivistä yhteistyötä. Kuten Broadwaylla oli tapana, kiireisen tuotantoaikataulun takia muiden töiden takia estynyt Bernstein ei sovittanut musiikkia, vaan sovitukset tilattiin Saul Chaplinilta ja Johnny Greeniltä. Elokuvaa varten musiikkia edelleen sovittivat Irwin Kostal ja Sid Ramin. 

Elokuvan tuotannosta vastasi United Artists, ja sen ohjasivat Jerome Robbins ja Robert Wise. Elokuva voitti kymmenen Oscaria mukaan lukien parhaan elokuvan palkinnon. *West Side Story* on täten eniten Oscareita voittanut elokuvamusikaali.

## Näyttelijät

## Oscar-palkinnot
### Voitetut Oscar-palkinnot
* Paras elokuva
* Paras ohjaus: Robert Wise ja Jerome Robbins
* Paras miessivuosa: George Chakiris
* Paras naissivuosa: Rita Moreno
* Paras kuvaus: Daniel L. Fapp
* Paras leikkaus: Thomas Stanford
* Parhaat äänitys: Fred Hynes ja Gordon Sawyer
* Paras musiikki: Saul Chaplin, Johnny Green, Irwin Kostal ja Sid Ramin
* Paras puvustus: Irene Sharaff
* Paras lavastus: Victor A. Gangelin ja Boris Leven

### Oscar-ehdokkuudet
* Paras sovitettu käsikirjoitus: Ernest Lehman

## Aiheesta muualla
* 
* www.reelclassics.com
Rostockin yliopisto

**Rostockin yliopisto** (, ) on julkinen yliopisto pohjoissaksalaisessa Rostockin kaupungissa, Mecklenburg-Etu-Pommerin osavaltiossa. Se on perustettu vuonna 1419 ja on Itämeren alueen vanhin ja Saksan kolmanneksi vanhin edelleen toimiva yliopisto. Yliopistossa opiskelee noin 14&nbsp;000 opiskelijaa.

## Historia

Yliopiston perustivat Mecklenburgin herttuat Johann IV ja Albrecht V sekä Rostockin hansakaupungin raati vuonna 1419. Yliopiston avajaisjuhlat pidettiin 12. marraskuuta 1419. Yliopisto koostui aluksi oikeustieteellisestä ja lääketieteellistä tiedekunnasta sekä Facultas artiumista. Teologinen tiedekunta perustettiin vuonna 1432.

1400-luvulla Rostockin yliopisto oli yksi Saksan suurimmista yliopistoista 400–500 opiskelijallaan. Opiskelijoita tuli yliopistoon niin Hollannista, Skandinaviasta kuin Baltiasta. Poliittisten kiistojen ja kirkon painostuksen vuoksi yliopisto muutti Greifswaldiin vuonna 1437 ja pysyi siellä vuoteen 1443 saakka. Vuodesta 1487 vuoteen 1488 opetus tapahtui puolestaan Lyypekissä. 

Yliopisto kääntyi protestanttiseksi vuonna 1542, joitakin vuosia Rostockin kaupungin jälkeen. Yliopiston kirjasto perustettiin vuonna 1569. Kolmikymmenvuotisen sodan (1618–48) jälkeen yliopistolla oli ainoastaan alueellinen rooli. Kun yliopiston hallinta siirtyi kaupungilta Mecklenburg-Schwerinin herttuakunnalle vuonna 1827 yliopiston merkittävyys kuitenkin kasvoi. 

Yliopiston nykyinen päärakennus rakennettiin vuosina 1866–1870 schweriniläisen arkkitehdin Hermann Willebrandin suunnitelmien pohjalta uusrenessanssiseen tyyliin. Yliopiston 500-vuotisjuhlien yhteydessä Albert Einsteinille ja Max Planckille myönnettiin yliopiston kunniatohtoruus 12. marraskuuta vuonna 1919. 

Toisen maailmansodan päättyminen vuonna 1945 muutti yliopistoa paljolti. Yliopisto jäi Neuvostoliiton miehitysvyöhykkeelle ja myöhemmin Saksan demokraattiseen tasavaltaan eli DDR:ään. Se avattiin sodan jälkeen 24. helmikuuta 1946. Oikeustieteellinen tiedekunta suljettiin vuonna 1951, maataloustieteellinen tiedekunta perustettiin vuonna 1950 ja vuonna 1951 avattiin laivanrakennuksen osasto, joka uudelleennimettiin teknilliseksi tiedekunnaksi vuonna 1963. Rostockin yliopisto oli ensimmäinen perinteinen yliopisto Saksassa johon perustettiin teknillinen tiedekunta. 

Yliopisto nimettiin Wilhelm Pieckin mukaan vuonna 1976 Wilhelm-Pieck-Universitätiksi. Nimi poistettiin käytöstä Saksan jälleenyhdistyttyä vuonna 1990.

## Lähteet

## Aiheesta muualla

* Rostockin yliopiston viralliset Internet-sivut
* Catalogus Professorum Rostochiensium
* Rostocker Matrikelportal (1419-1945)
Kovjoen asema (museorautatie)

**Kovjoen asema** on Kovjoen museorautatien rautatieliikennepaikka ja samalla museorautatien keskuspaikka sekä itäinen pääteasema. Liikennepaikka sijaitsee Kovjoen kylässä Uudessakaarlepyyssä, valtion rataverkolla sijaitsevan Kovjoen rautatieaseman tuntumassa.

Liikennepaikka käsittää pääraiteen ja sen rinnalla olevan sivuraiteen, jota käytetään veturin ympäriajoon. Lisäksi aseman eteläpuolella on museorautatien veturivarikkoalue talleineen, säilytysraiteineen ja -tiloineen.
Rostockin päärautatieasema

**Rostockin päärautatieasema** () on rautatieasema pohjoissaksalaisessa Rostockin kaupungissa, Mecklenburg-Etu-Pommerin osavaltiossa. Se on osavaltionsa suurin rautatieasema ja sijaitsee Steintor-Vorstadtin kaupunginosan lounaisosassa noin 10 minuutin kävelymatkan päässä Rostockin keskustasta.

Rautatieasema avattiin vuonna 1886. Asemalle liikennöi tuolloin Deutsch-Nordischer Lloyd yhdistettyä rautatie- ja laivaliikennettä Tanskan Nykøbingistä. Vuonna 1894 asema nimettiin Central-Bahnhofiksi ja nykyisen nimensä se sai 1800- ja 1900-lukujen vaihteessa. Asemaa laajennettiin vuonna 1913 ja 1922 ja se koki merkittäviä vaurioita toisessa maailmansodassa. 

Asemaa uudistettiin laajalti vuosina 1999–2003.
Valerie Brisco-Hooks

**Valerie Ann Brisco-Hooks** (s. 6. heinäkuuta 1960 Greenwood, Mississippi, Yhdysvallat) on yhdysvaltalainen pikajuoksija ja olympiavoittaja. Hän voitti kolme olympiakultaa vuoden 1984 kesäolympialaisissa Los Angelesissa 200 metrillä, 400 metrillä ja pitkässä viestissä. Brisco-Hooks oli myös mukana Rooman yleisurheilun MM-kisoissa pronssia voittaneessa ja vuoden 1988 kesäolympialaisissa Soulissa hopealle sijoittuneessa pitkän viestin joukkueessa. Hän sijoittui lisäksi Soulissa neljänneksi 400 metrillä. Brisco-Hooks oli ensimmäinen samoissa olympiakisoissa sekä 200 metrin että 400 metrin voittanut juoksija. Hän lopetti uransa juoksijana 1991.

Brisco-Hooks meni naimisiin amerikkalaisen jalkapallon pelaajan Alvin Hooksin kanssa 1981. He saivat pojan seuraavana vuonna. Pari erosi myöhemmin.

## Lähteet

## Aiheesta muualla
*
Axel Thue

**Axel Thue** (19. helmikuuta 1863 – 7. maaliskuuta 1922) oli norjalainen matemaatikko. Hänen katsotaan aloittaneen morfisten sanojen tutkimuksen 1900-luvun alussa, jolloin hän sovelsi niitä menestyksekkäästi niin sanottujen hahmojen välttämiseen äärettömissä sanoissa.

## Lähteet
*utu.fi, Matematiikkaa äärettömillä sanoilla